સોનગઢ તાલુકાના દોણ ગામે એસટી બસના ચાલકે સામેથી આવતી બાઈકને અડફટે લેતા બાઈક ચાલક પિતા અને પાછળ બેઠેલા પુત્રને ગંભીર ઈજા થતાં બંનેના મોત થયા હતા. મેઢા ગામે રહેતા પિતા-પુત્ર સાથે કીકાકૂઈ ગામે સાસરીમાં જતા હતાં. અકસ્માતમાં બાઈક ચાલકનું માથું બસમાં અથડાતા ફાટી ગયું હતું અને બસનું પતરૂં આખું ચિરાઈ ગયું હતું. સોનગઢ તાલુકાના મેઢા ગામે આમલીપાડા ફળિયામાં મકનજી જેઠીયાભાઈ ગામીત (ઉ.વ.42) પત્ની રસીકાબેન અને બે પુત્રો રૂતીક અને જય (ઉ.વ.9) સહિત પરિવાર સાથે રહેતા હતા. રસીકાબેનની માતાની તબિયત સારી ન હોય પિયર કીકાકુઈ ગામે ગયેલા હતા. અને બુધવારે નવસારી દવાખાને બતાવવા માટે લઈ જવાના હતા.